# אחסון אתרים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אחסון אתרי אינטרנט הוא שירות המאפשר ליחידים וארגונים לאחסן מידע, תמונות, וידאו וכל סוג תוכן אחר, שלאחר מכן תהיה אליו גישה דרך האינטרנט. שירות זה מאפשר ללקוח להתמקד בתוכן אתר האינטרנט שהוא יוצר, כשאת תשתיות החומרה והתוכנה הנדרשות הוא מקבל מספק שירותי האחסון. את השירות מספקות חברות אחסון, בהן ספקיות שירותי אינטרנט, על גבי שרתים ייעודיים, המאפשרים אחסון אתרים וגישה אליהם. חלק מהחברות הללו מספקות גם שירותי בניית אתרים.

## [עריכה] סוגי שירותים

השירות הבסיסי ביותר במסגרת אחסון אתרים הוא אחסון דפי אינטרנט. את הדפים יכול הלקוח לטעון באמצעים סטנדרטיים, כגון FTP או ממשק ייעודי לטעינת הקבצים.

שרתים מתקדמים מאפשרים תמיכה במסד נתונים. כל אתר גדול המכיל מידע רב, כמו גם אתר מסחרי הזקוק לשמירת נתוני העסקים הנערכים בו, זקוק למסד נתונים כדי לאחסן את המידע. הלקוח יכול להתקין מסד נתונים על שרת האחסון או על שרת ייעודי אחר (בהתאם לסוג שירות האחסון אותו הוא מקבל). את המידע הוא שולף באמצעות פלטפורמות ייעודיות היודעות להתממשק למסד הנתונים (כגון PHP, .NET, JAVA ועוד). עבור אתרים הדורשים אבטחה, כגון אתרי מסחר אלקטרוני, דרושים גם מרכיבים אחרים, כגון שכבת SSL.

שרתי האחסון יכולים לעבוד על פלטפורמות שונות (שרתים מסוגים שונים), ולהריץ מערכות הפעלה שונות (כגון חלונות, לינוקס ועוד). אחת התצורות המרכזיות להרצת שרתי "קצה עליון" (שרתים המיועדים לעבוד בעומס עבודה גדול) היא שרת סאן/HP, שעליו רצה מערכת הפעלה לינוקס, שרת HTTP של אפאצ'י, מסד נתונים מסוג אורקל (או MySQL). האתר עצמו יכול להיות כתוב בשפות התכנות המקובלות למטרה זו, כגון PHP, PERL, פייתון או J2EE. שרתי חלונות מריצים מערכת הפעלה חלונות (גרסת שרת), ומסד נתונים SQLServer, ומעל השרת רצה תוכנה הכתובה ב-.NET.

## [עריכה] סוגי אחסון

- אתרי אחסון חינמיים - לרוב אתרים אלו משנים את דפי האינטרנט ומוסיפים פרסומות. הם מוגבלים יחסית לאתרים בתשלום.
- אתרים משותפים - כמה וכמה אתרים מאוחסנים על אותו שרת. הם משתמשים באותו מעבד, זיכרון ועוד.
- אחסון ייעודי - כל אתר מקבל שרת אחסון ייעודי. בנוסף, הלקוח מקבל גישה מלאה לשרת, לרוב כולל סיסמת מנהל.
- אחסון במקובץ (Clustering) - כמה שרתים עובדים יחדיו כדי לאחסן את המידע, ומשתפים ביניהם פעולה ומשאבים.

## [עריכה] קישורים חיצוניים

מקור: http://he.wikipedia.org../../../%D7%90/%D7%97/%D7%A1/%D7%90%D7%97%D7%A1%D7%95%D7%9F_%D7%90%D7%AA%D7%A8%D7%99%D7%9D.html

קטגוריה: אינטרנט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- Български
- Česky
- Deutsch
- Español
- فارسی
- Français
- English
- Nederlands
- 日本語
- Norsk (bokmål)
- Polski
- Português
- Русский
- Svenska
- Tagalog
- Türkçe
- 中文